b'\n_START_ARTICLE_\nDani\n_START_PARAGRAPH_\nDani (s. 29. joulukuuta 2007) on Suomen tullin huumekoira. _NEWLINE_Rodultaan Dani on labradorinnoutaja. Dani on esiintynyt tv-sarjoissa Suomen Tulli, Lentokentt\xc3\xa4 ja elokuvassa 8-pallo. Vuonna 2012 Dani palkittiin Kennelliiton Sankarikoira-tittelill\xc3\xa4. Dani on teki 1000. huumel\xc3\xb6yt\xc3\xb6ns\xc3\xa4 huhtikuussa 2015. Dani j\xc3\xa4i el\xc3\xa4kkeelle helmikuussa 2017 kahdeksan palvelusvuoden j\xc3\xa4lkeen. Kaikkiaan huumel\xc3\xb6yt\xc3\xb6j\xc3\xa4 uralla tuli yli 1\xc2\xa0900 eli enemm\xc3\xa4n kuin mill\xc3\xa4\xc3\xa4n muulla Tullin palveluksessa olleella koiralla. Elokuussa 2017 Danille my\xc3\xb6nnettiin Irti huumeista ry:n Oma p\xc3\xa4\xc3\xa4 \xe2\x80\x93 P\xc3\xa4\xc3\xa4oma -palkinto ennaltaehk\xc3\xa4isev\xc3\xa4st\xc3\xa4 huumety\xc3\xb6st\xc3\xa4.'